open-index/open-wikipedia-markdown huggingface dataset:
Tanskan kansankäräjävaalit 2001

**Tanskan vuoden 2001 kansankäräjävaalit** järjestettiin ennenaikaisesti 20.11.2001. Ne päättyivät pääministeri Poul Nyrup Rasmussenin ja hallituspuolue sosiaalidemokraattien rökäletappioon ja keskustaoikeiston suurvoittoon. Venstre ja Konservatiivinen kansanpuolue muodostivat uuden vähemmistöhallituksen Anders Fogh Rasmussenin johdolla. Se oli olemaan riippuvainen Tanskan kansanpuolueen tuesta.

Vaalitulos oli seuraava: liberaali Venstre sai 31,3 prosenttia äänistä ja 56 paikkaa kansankäräjille; sosiaalidemokraatit sai 29,1 prosenttia äänistä ja 52 paikkaa; maahanmuuttovastainen Tanskan kansanpuolue sai 12 prosenttia äänistä ja 22 paikkaa; Konservatiivinen kansanpuolue sai 9,1 prosenttia äänistä ja 16 paikkaa; punavihreä Sosialistinen kansanpuolue sai 6,4 prosenttia äänistä ja 12 paikkaa; sosiaaliliberaali Radikaali Venstre sai 5,2 prosenttia äänistä ja 9 paikkaa; vasemmistososialistien Yhtenäisyyslista sai 2,4 prosenttia äänistä ja 4 paikkaa; kristillisdemokraattinen Kristeligt Folkeparti sai 2,3 prosenttia äänistä ja 4 paikkaa. Lisäksi valittiin yksi edustaja sekä Grönlannista että Färsaarilta.

## Lähteet
Aarno Arola

**Aarno Kullervo Arola** (25. syyskuuta 1914 Portland, Oregon, Yhdysvallat – 9. joulukuuta 2012) oli suomalainen suurlähettiläs.

Arola toimi talvi- ja jatkosodassa muun muassa ilmatorjuntapatterin päällikkönä 1939–1940 ja Somerin linnakkeen päällikkönä 1942–1943. Sotilasarvoltaan hän oli kapteeni. Hän erosi puolustuslaitoksen palveluksesta heinäkuussa 1945. Arola opiskeli Yhdysvalloissa ja valmistui maisteriksi Minnesotan yliopistosta 1949, lainopin kandidaatiksi 1950 ja filosofian lisensiaatiksi Michiganin yliopistosta 1952.

Arola aloitti kanslia-apulaisena Suomen New Yorkin pääkonsulinvirastossa vuonna 1953 ja ulkoministeriön virkamiesharjoittelijana vuonna 1960. Hän toimi muun muassa Suomen pääkonsulina Rio de Janeirossa 1973–1976 ja Suomen suurlähettiläänä Lagosissa (sekä vuodesta 1977 Dakarissa ja Yaoundéssa ja vuodesta 1978 Accrassa ja Abidjanissa) 1976–1981. Hän jäi eläkkeelle 25.9.1981.

Arola kuoli 98-vuotiaana vuonna 2012. Hänet on haudattu Helsingissä Hietaniemen hautausmaalle.

## Lähteet
Alayah Pilgrim

**Alayah Pilgrim** (s. 29. huhtikuuta 2003) on sveitsiläinen jalkapalloilija, pelipaikaltaan hyökkääjä. Hän on pituudeltaan 171-senttimetrinen. Hän edustaa Italian Serie A:ssa pelaavaa AS Romaa, johon hän siirtyi kotimaastaan tammikuussa 2024.

Pilgrim siirtyi FC Aaraun joukkueesta vuonna 2020 pääsarjajoukkue FC Baseliin. Hän pelasi Superliigassa myös FC Zürichin joukkueessa kausilla 2022–2024. Hän voitti Sveitsin liigamestaruuden vuonna 2023. Tammikuussa 2024 Pilgrim siirtyi AS Roman joukkueeseen. Hän voitti kevään 2024 päätteeksi Italian liigamestaruuden ja pelasi tuolla kaudella kymmenen liigaottelua, joissa hän teki yhden maalin. Kaudella 2024–2025 hän pelasi 14 liigaottelua ja teki niissä yhden maalin.

Pilgrim on pelannut Sveitsin naisten maajoukkueessa 8. kesäkuuta 2025 mennessä 13 ottelua ja tehnyt niissä kolme maalia. Hän pelasi ensimmäisen maaottelunsa syyskuussa 2023.

## Lähteet
Risto Kauppi

**Risto Juhani Kauppi** (s. 23. lokakuuta 1936 Helsinki) on suomalainen suurlähettiläs.

Kauppi aloitti ulkoministeriössä vuonna 1962. Hän toimi Suomen suurlähettiläänä Dar es Salaamissa (sekä Maputossa ja vuodesta 1982 Bujumburassa) 1980–1983, Brasíliassa (ja Asunciónissa) 1987–1991 ja Ankarassa 1991–1995. Myöhemmin hän toimi suurlähettiläänä Santiago de Chilessä (sekä Limassa ja Quitossa) 1995–2000.

Kaupin isä oli kansanedustaja, professori Aaro Kauppi. Hänen poikansa on politiikan tutkija Niilo Kauppi.

## Lähteet
Ponca City

**Ponca City** on kaupunki Yhdysvaltojen Oklahoman Kayn piirikunnassa. Sen asukasluku vuonna 2020 oli 24&nbsp;426.

## Maantiede
Ponca City sijaitsee Yhdysvaltojen Oklahoman osavaltiossa Kayn piirikunnan kaakkoisosassa.

## Historia
Ponca City perustettiin 16. syyskuuta 1893 ja se sai kaupunginoikeudet 19. joulukuuta samana vuonna. Alkujaan paikannimi oli New Ponca. Perustaja oli Burton Seymour Barnes, jonka Ponca Townsite Company myi paikakkuntaa perustettaessa 2&nbsp;300 tonttia kahden dollarin kappalehintaan. Kaupungin postiasema perustettiin 12. tammikuuta 1894 ja ensimmäinen koulu avautui 16. marraskuuta 1893. Rautatieliikenne paikalle alkoi 22. syyskuuta 1894. 23. lokakuuta 1913 paikka sai nykyisen nimensä Ponka City.

Ernest Whitworth Marland löysi öljyä kaupungin läheltä vuonna 1911 ja perusti Marland Oil Companyn. Maatalous ja öljyteollisuus muodostivat myöhemmin kaupungin talouden kulmakivet. Toisen maailmansodan aikana Yhdysvaltojen ja Yhdistyneen kuningaskunnan ilmavoimien lentäjiä koulutti Darr School of Aeronautics Ponca Cityn luoteispuolella.

## Väestö
Ponka Cityn asukasluku oli Yhdysvaltojen vuoden 2020 väestönlaskennan mukaan 24&nbsp;426. Heistä valkoisia oli 75,3&nbsp;%, mustia 13,7&nbsp;%, intiaaneja 1,3&nbsp;%, aasialaisia 6,4&nbsp;% ja latinoja 19,5&nbsp;%. 13,9&nbsp;% asukkaista oli syntynyt ulkomailla. Kotitalouksien keskimääräiset vuotuiset ansiot 2019–2023 olivat 55&nbsp;270 dollaria.

Asukasluku huipussaan vuonna 1990 oli 26&nbsp;359. 

## Lähteet
Matti Cawén

**Matti Robert Cawén** (8. helmikuuta 1928 Helsinki – 8. heinäkuuta 1979 Helsinki) oli suomalainen suurlähettiläs. Hän aloitti ulkoministeriössä vuonna 1954 ja toimi suurlähettiläänä Jakartassa (sekä samalla Bangkokissa, Kuala Lumpurissa ja Rangoonissa) 1974–1977. Hänet nimitettiin ulkoasiainneuvokseksi 1978.

Cawénin vanhemmat olivat taidemaalarit Alvar Cawén ja Ragni Cawén.

## Lähteet
CONCACAF Champions Leaguen kausi 2013-2014

**Kausi 2013-2014** oli CONCACAF Champions Leaguen 6. kausi nykyisellä nimellä, ja 49. kausi CONCACAF:n seurajoukkueturnauksessa yhteensä. Kauden voitti meksikolainen Cruz Azul finaalissa niin ikään meksikolaista Tolucaa vastaan.

## Lähteet
Kulttuuritalo Karelia

**Kulttuuritalo Karelia** on Uudellamaalla Raaseporin Tammisaaressa sijaitseva kulttuurikeskus. Kulttuuritalon toimintaa on vuodesta 2008 vetänyt *Föreningen Kulturhuset i Ekenäs* -yhdistys. Kulttuuritalossa järjestetään erilaisia tapahtumia, kuten teatteria, musiikkiesityksiä, stand-upia, sekä tanssia ruotsiksi ja suomeksi. Tapahtumia järjestää sekä kulttuuritalo itse, että myös ulkopuoliset toimijat.

Kulttuuritalo Karelian toimintaa tukee muun muassa Svenska kulturfonden, Konstsamfundet, Euroopan unioni, Raaseporin kaupunki, Suomen opetus- ja kulttuuriministeriö, sekä eri yksityiset järjestöt.

## Lähteet
Kari Härkönen (diplomaatti)

**Kari Jaakko Härkönen** (s. 20. syyskuuta 1941 Hämeenlinna) on suomalainen diplomaatti ja kriitikko.

Härkönen aloitti ulkoministeriössä vuonna 1965. Hän toimi muun muassa asianhoitajana Pretoriassa ja lähetystöneuvoksena Madridissa. Hän jäi eläkkeelle vuonna 1990.

Härkönen toimi myös vapaana musiikkikriitikkona eri lehdissä. Hän kirjoitti arvosteluja muun muassa Päivän Sanomiin ja Ylioppilaslehteen vuosina 1960–1974.

Hänen tyttärensä on elokuvaohjaaja Mariko Härkönen.

## Lähteet
Energia Albaniassa

**Energia Albaniassa** käsittelee Albanian energian tuotantoon, jakeluun ja kulutukseen liittyviä asioita.

Albaniassa on runsaasti kotimaisia energianlähteitä. Maan lounaisosassa on runsaasti öljyä ja maakaasua.  Ruskohiilen (pehmeän kivihiilen) esiintymiä löytyy Tiranan läheltä. 

## Energian tuotanto
Albanian energiankulutus vuonna 2023 jakaantui eri lähteiden kesken seuraavasti:
* öljy: 48&nbsp;%
* vesivoima: 28&nbsp;% 
* biopolttoaineet ja jätteenpoltto: 13&nbsp;%
* kivihiili: 6.9&nbsp;%
* maakaasu: 1,8&nbsp;%

Sähköstä valtaosa tuotetaan vesivoimalla.

## Kulutus
Energiankulutus asukasta kohti vuonna 2023 oli 27,4 miljoonaa BTU:ta, maailman 195 tilastoidun valtion joukossa sijalla 120.

Albaniassa on vähemmän henkilöautoja kuin muualla Euroopassa, vuonna 2025 niitä on 306 autoa tuhatta asukasta kohti (vain Turkissa ja Pohjois-Makedoniassa on vähemmän). EU:n keskiarvo on 550 autoa tuhatta asukasta kohti.
Täyssähkö- ja hybridiautojen suosio on kasvanut voimakkaasti 2020-luvulla: sähköautokanta kaksinkertaistui vuosina 2020–2024.

## Lähteet
Hou

**Hou** on taajama Aalborgin kunnassa Tanskassa. Taajamassa oli 611 asukasta vuoden 2025 alussa.

## Väestökehitys

## Lähteet

## Aiheesta muualla
Fylarkhos

**Fylarkhos** (, ) voi viitata seuraaviin:

* fylarkhos eli fylarkki, heimon johtaja, virka antiikin Ateenassa ja muualla
* Fylarkhos (200-luku eaa.), historioitsija
Chavanay

**Chavanay** on kunta Keski-Ranskassa Loirein departementissa Auvergne-Rhône-Alpesin alueella. Se sijaitsee Loirejoen varrella, noin 50 kilometriä Saint-Étiennen kaupungista itään.

Kunnan keskustassa oleva pyhälle Agathalle omistettu Sainte Agathen kirkko mainitaan ensimmäisen kerran tunnetuissa teksteissä vuonna 902. Kirkkoa on muutettu lukuisia kertoja vuosisatojen aikana. 1500-luvulla käytyjen Ranskan uskonsotien aikana kirkko paloi, ja se restauroitiin 1600-luvulla. Ranskan suuren vallankumouksen aikana 1700-luvun lopulla kirkkoa pidettiin viljavarastona, ja uudestaan se palautettiin kirkollisiin tarkoituksiin vuonna 1802. Kirkon viimeisin remontti tehtiin vuosina 1997–2000. Kirkon kellotornissa oleva kello on peräisin 1700-luvulta. Vuonna 1330 kylä linnoitettiin. Tuolta ajalta ovat peräisin keskustan kapeat kadut, joista useat ovat mukulakivikatuja. Myös rakennukset ovat rakennettu tiheästi. 

## Lähteet

## Aiheesta muualla
BLAST Austin Major 2025

**BLAST Austin Major 2025** oli järjestyksessään kolmas *[[Counter-Strike 2|Counter-Strike 2:n]]* major-turnaus. Se pelattiin Austinissa Yhdysvalloissa 3. – 22. kesäkuuta 2025. Tämä oli ensimmäinen major-turnaus, jossa kilpaili 32 eri joukkuetta. Viimeksi major-turnaus oltiin järjestetty Yhdysvalloissa vuonna 2018. Turnauksen voitti Team Vitality karttavoitoin 2–1 The MongolZia vastaan, ja turnauksen MVP-palkinnon voitti Mathieu ”ZywOo” Herbaut.

## Lähteet
DJ, Take Me Away

**DJ, Take Me Away** on Deep Zone Projectin ja DJ Balthazarin musiikkikappale, jolla he edustivat Bulgariaa vuoden 2008 Eurovision laulukilpailussa Belgradissa. Kappale valittiin Bulgarian euroviisuedustajaksi 23. helmikuuta 2008 järjestetyssä *EuroBGvision* -kilpailussa, jossa se voitti 0,1 prosentin erolla. ”DJ, Take Me Away” on yltänyt MTV Europen maailman musiikkilistalla toiseksi.

Kappaleen on säveltänyt ja sanoittanut Deep Zone -yhtyeen jäsen Dian Savov.

## Eurovision laulukilpailussa

Tammikuussa 2008 Bulgaria arvottiin esiintymään 22. toukokuuta 2008 järjestettyyn Eurovision laulukilpailun toiseen semifinaaliin. Myöhemmässä arvonnassa 17. maaliskuuta arvottiin esiintymispaikka, joka määritti Bulgarian edustuskappaleen ”DJ, Take Me Away” numerolle kaksitoista. Kappaletta edelsi Kroatiaa edustavat Kraljevi Ulice ja 75 Cents kappaleellaan ”Romanca” ja seurasi Tanskan Simon Mathew kappaleella ”All Night Long”.

Kappaleen lavaesityksessa oli palavia levysoittimia, breakdance-tanssija ja kitaristi. Päälaulaja Joanna Dragnevalla oli päällään punainen *[[Moulin Rouge!|Moulin Rouge]]* -tyylinen mekko. DJ:t käyttivät laulussaan vokooderia.

Toisen semifinaalin tuloksien julkistuksessa Bulgariaa ei mainittu kymmenen jatkoon menevän maan joukossa ja näin ollen ”DJ, Take Me Away” karsiutui 24. toukokuuta 2008 järjestetystä finaalista. Kappale sijoittui semifinaalissa yhdenneksitoista 56 pisteellä. Korkeimmat pisteet kappale sai Kyprokselta, josta tuli kahdeksan pistettä.

### Saadut pisteet semifinaalissa

Vuonna 2008 Euroviisuissa oli käytössä pelkkä yleisöäänestys. ”DJ, Take Me Away” sai semifinaalissaan pisteitä eri mailta seuraavasti:

## Lähteet
Forsyth

**Forsyth** ja **Forsythe** ovat englanninkielisiä sukunimiä muun muassa seuraavilla henkilöillä:

* Allison Forsyth (s. 1978), kanadalainen alppihiihtäjä
* Bill Forsyth (s. 1946), skotlantilainen elokuvaohjaaja
* Charles Forsyth (1885–1951), brittiläinen vesipoolonpelaaja
* Frederick Forsyth (1938–2025), brittiläinen kirjailija ja toimittaja
* John Forsythe (oik. John Lincoln Freund, 1918–2010) yhdysvaltalainen näyttelijä
* John Forsyth (1780–1841), yhdysvaltalainen poliitikko 
* Malcolm Forsyth (1936–2011), eteläafrikkalais-kanadalainen muusikko ja säveltäjä
* William Forsythe (s. 1955), yhdysvaltalainen näyttelijä.

## Katso myös
* Forsythin piirikunta, piirikunta Georgiassa Yhdysvalloissa
* Forsythin piirikunta, piirikunta Pohjois-Carolinassa Yhdysvalloissa
* Forsythia, onnenpensaat.
Pottawattamien piirikunta

**Pottawattamien piirikunta** () on Yhdysvaltojen Iowan osavaltion länsiosassa sijaitseva piirikunta. Sen väkiluku oli 93&nbsp;667 vuonna 2020. Piirikunnan hallintokeskus on Council Bluffsin kaupunki, joka on myös piirikunnan suurin kunta. Piirikunta on perustettu vuonna 1848, ja se on nimetty potawatomien mukaan.

## Väestö
Vuoden 2020 väestönlaskennassa Pottawattamien piirikunnan asukasluku oli 93&nbsp;667. Arvion mukaan asukkaista valkoisia on 93,6&nbsp;%, mustia 2,1&nbsp;%, aasialaisia 1,0&nbsp;%, alkuperäisasukkaita 0,9&nbsp;% ja Tyynenmeren alkuperäisasukkaita 0,2&nbsp;%. Asukkaista 2,2&nbsp;% kuuluu kahteen tai useampaan rotuun. 6,3&nbsp;% asukkaista puhuu kotonaan jotain muuta kieltä kuin englantia ja 3,8&nbsp;% asukkaista on syntynyt ulkomailla.

## Lähteet

## Aiheesta muualla
The Boxing Cats (Prof. Welton's)

**The Boxing Cats (Prof. Welton's)**, lyhyemmin **Boxing Cats** on vuonna 1894 ilmestynyt yhdysvaltalainen mustavalkoinen lyhytelokuva. Elokuvan on ohjannut William Kennedy Dickson ja William Heise Thomas Edisonin yritykselle. Boxing Catsin pääosassa on Henry Welton ja hänen kaksi kissaa. Elokuvaa pidetään ensimmäisenä koskaan kuvattuna kissavideona ja sitä on pidetty internetissä nykyisten kissavideoiden edeltäjänä.

Boxing Cats kuvaa kahden kissan välistä nyrkkeilyottelua, joilla kummakin on nyrkkeilyhanskat. Elokuva on osa Edisonin lyhytelokuvien sarjaa, jossa esitellään sirkus ja varietee tyylisiä esityksiä. Elokuvassa esiintyvät kissat kuuluivat Weltonin kiertävään ”kissasirkuksen”, jossa kerrotaan myös esiintyneen polkupyörillä ajavia kissoja.

## Tuotanto
Elokuvan tuotti Thomas Edisonin omistama Edison Manufacturing Company. Boxing Cats kuvattiin Edisonin Black Maria -studiossa West Orangessa, New Jerseyssä. Elokuvan tuottaja oli William Kennedy Dickson ja sen kuvaajana toimi William Heise. He molemmat olivat myös elokuvan ohjaajia. Boxing Catsin pituus on 27 ruudun sekuntivauhdilla 20 sekuntia. Elokuva oli tarkoitettu näytettäväksi kinetoskoopin avulla.

## Nykytilanne
Boxing Catsin iän vuoksi sen tekijänoikeudet ovat nykyään vanhentuneet, ja se on vapaasti katsottavissa internetistä. Elokuvan kopioita säilytetään Yhdysvaltain kongressin kirjastossa ja sen voi katsoa heidän American Memory -sivustoltaan. Elokuvaa on myöhemmin pidetty internetissä nykyisten kissavideoiden edeltäjänä. 

## Katso myös
*Men Boxing, vuonna 1891 julkaistu elokuva, jossa myös nyrkkeillään, ja jonka myös ohjasivat William Kennedy Dickson ja William Heise 
*Glenroy Bros., (no. 2), vuonna 1894 julkaistu elokuva, jossa Glenroy veljekset nyrkkeilee koomisesti, ja jonka myös ohjasi William Kennedy Dickson

## Lähteet

## Aiheesta muualla

*
*The Boxing Cats (Prof. Welton's) Kongressin kirjastossa  
*The Boxing Cats (Prof. Welton's) Youtubessa
Kateryna Hornostai

**Kateryna Pavlivna Hornostai** (, s. 15. maaliskuuta 1989, Lutsk) on ukrainalainen elokuvaohjaaja ja käsikirjoittaja. 

Hornostai on kotoisin Lutskista ja hän syntyi ukrainalaisen psykoterapeuttipariskunnan ainona lapsena vuonna 1989. Vuodesta 2004 hän on asunut Kiovassa. Hän opiskeli Kiovan Mohyla-akatemiassa ensin biologiaa (2010), sitten journalismia (M.A., 2012). Hän jatkoi elokuva-opintojen parissa Marina Razbežkinan ja Mihail Ugarovin dokumenttielokuvan ja teatterin koulussa Moskovassa (2012-2013), mutta palasi Kiovaan dokumentoimaan Euromaidanin mielenosoituksia. Sitten hän siirtyi fiktiivisen ja hybridimuotoisen elokuvakerronnan pariin. Nykyisin hän myös opettaa Kiovan Mohyla-akatemia dokumenttielokuvan tekemistä.

Hänen ensimmäinen fiktiivinen draamaelokuvansa *[[Stop Zemlja]]* () sai maailman ensiltansa Berliinin elokuvajuhlilla 2021, ja voitti siellä parhaan nuorisoelokuvan kristallikarhun ikäryhmän 14+ elokuvista. Elokuva voitti myös monia ukrainalaisia elokuvapalkintoja, muun muassa Ukrainan elokuva-akatemian Kultainen tuulenpyörre-palkinnon (2022), Odessan elokuvajuhlien 2021 parhaan ukrainalaisen elokuvan, parhaan näyttelijäntyön ja juhlien pääpalkinnon parhaan elokuvan palkinnon (Grand Prix) kultaisine herttua -patsaineen. Lisäksi elokuva keräsi runsaasti ukrainalaisten elokuvakriitikoiden *Kinokilo*-palkintoja. Hornostaille myönnettiin vuonna 2022 elokuvan Taras Ševtšenkon kansallinen palkinto, joka on Ukrainan valtion korkea huomionosoitus merkittävästä panoksesta kulttuurin kehittämisessä. Palkintoperusteena mainittiin erityisesti draamaelokuva *Stop Zemlja*

Hornostain toinen pitkä elokuva oli dokumenttielokuva *[[Stritška tšasu]]* (, 2024), joka kilpaili Berliinin elokuvajuhlien pääsarjassa vuonna 2025. Tämä *Ajan suikale*, tallenne ukrainalaisten koulujen ja koululaisten elämästä Venäjän hyökkäyssodan aikana, palkittiin Kööpenhaminan kansainvälisten dokumenttielokuvajuhlien 2024 parhaana elokuvana.

## Filmografia
* 2011 — Справжні новини (dokumentti, yhteistyö Dmytro Krasnyin kanssa)
* 2013 — Між нами (kurssityö, Marina Razbežkinan ja Mihail Ugarovin dokumenttielokuva- ja teatterikoulu; ohjaus ja kuvaus, yhteistyö useiden muiden tekijöiden kanssa)
* 2014 — Євромайдан. Чорновий монтаж (dokumentti; ohjaus ja kuvaus)
* 2015 — Скрізь Майдан (keskipitkä dokumentti; ohjaus ja kuvaus)
* 2015 — Віддалік (fiktio, lyhytelokuva; ohjaus ja kuvaus — yhteistyö Dmytro Krasnyin kanssa)
* 2016 — Згущьонка (fiktio, lyhytelokuva; ohjaus — yhteistyössä Dmytro Krasnyn kanssa)
* 2017 — *Buzok* (Бузок; fiktio, lyhytelokuva; ohjaus ja käsikirjoitus)
* 2018 — *Krokodil* (Крокодил; fiktio, lyhytelokuva; ohjaus ja käsikirjoitus)
* 2021 — *[[Stop Zemlja]]* (ensimmäinen pitkä elokuva; ohjaus ja käsikirjoitus)
* 2024 — *[[Stritška tšasu]]* (dokumentti, pitkä elokuva; ohjaus)

## Huomautuksia

## Lähteet

## Aiheesta muualla

* Kateryna Gornostai  (imdb.com)
Osaamispiste

**Osaamispiste** (lyhenne osp) on Suomessa käytettävä ammatillisen koulutuksen opintosuoritusten laajuutta ilmaiseva yksikkö. Ammatillisten perustutkintojen laajuus on 180 osaamispistettä. Osaamispiste korvasi aiemmin käytössä olleen opintoviikon.

## Lähteet
Owlcat Games

**Owlcat Games** vuonna 2016 perustettu pelitalo, jonka päämaja sijaitsee Kyproksella. Studion johtaja on Oleg Shpilchevsky. Yrityksen kehittämiä videopelejä ovat *Pathfinder: Kingmaker* (2018), *Pathfinder: Wrath of the Righteous* (2021), Warhammer *40,000: Rogue Trader* (2023) sekä vielä julkaisemattomat *Warhammer 40,000: Dark Heresy* ja *The Expanse: Osiris Reborn*. Yritys julkaisee myös Emotion Spark Studion *Rue Valley* - ja Another Angle Gamesin *Shadow of the Road* -videopelit.
## Venäjä-yhteydet
AIN Capitalin mukaan studio on saanut ainakin miljoonan dollarin verran rahoitusta venäläiseltä GEM Capitalilta. Owlcat Games oli joulukuuhun 2019 asti osa venäläisen VK:n (silloinen Mail.ru Group) -konsernin My.Games -nimistä peliosastoa. Yrityksellä on myös studio ja entinen päämaja Moskovassa.

## Lähteet
Julius Kronberg

**Johan Julius Ferdinand Kronberg** (11. joulukuuta 1850 Karlskrona – 17. lokakuuta 1921 Tukholma) oli ruotsalainen taidemaalari, joka teki historiamaalauksia.
Hän toimi Kuninkaallisen taideakatemian professorina vuosina 1895–1898 ja teki monumentaalisia kuvia muun muassa Tukholman kuninkaanlinnaan, Hallwylin palatsiin ja Aadolf Fredrikin kirkkoon.
## Teoksia

Julius Kronberg-Jaktnymf och fauner.jpg|*Jaktnymf och fauner* (1875)
Cleopatra by Julius Kronberg.jpg|*[[Kleopatra VII|Cleopatra]]* (1883)
David and Saul (Julius Kronberg) - Nationalmuseum - 18384.tif|*[[Daavid|David]] och [[Saul]]* (1885)
Julius Kronberg - Bågskjutande amorin.jpg|*Bågskjutande amorin* (1885)
Oljemålning av Julius Kronberg föreställande Karl XII - Livrustkammaren - 30910.tif|*[[Kaarle XII]]* (1893)
Artur Hazelius.jpg|*[[Artur Hazelius]]* (1910)
Adolf Fredriks kyrka ceiling painting.jpg|Kattomaalaus Aadolf Fredrikin kirkossa

## Lähteet

## Aiheesta muualla
Etelä-Karjalan Säästöpankkisäätiö

**Etelä-Karjalan Säästöpankkisäätiö s**r (tunnetaan myös nimellä **EkspSäätiö**) on vuonna 2014 perustettu yleishyödyllinen säätiö, jonka tarkoituksena on säästäväisyyden sekä taloudellisen hyvinvoinnin edistäminen, kulttuurin, tieteen, hyvinvoinnin ja taloudellisen kehityksen tukeminen sekä säästöpankkitoiminnan edellytysten vahvistaminen ja sen perinteen vaaliminen erityisesti Etelä-Karjalan, Kymenlaakson ja Etelä-Savon alueella.

Säätiön juuret ovat Lappeenrannan Säästöpankissa, joka perustettiin vuonna 1875. EkspSäätiö on suurin Oma Säästöpankin omistaja ja toimii paikallisen hyvinvoinnin edistämiseksi jakamalla vuosittain avustuksina eri yhteisöille, yhdistyksille ja seuroille.

Vuonna 2024 säätiö jakoi avustuksia, apurahoja ja stipendejä yhteensä 2,0 miljoonaa euroa. Tuettuihin kohteisiin on sisältynyt muun muassa nuorten harrastustoimintaa, tutkimushankkeita, vesistöjen kunnostusta sekä kulttuuritoimintaa. Suurimpia yksittäisiä lahjoituksia ovat menneinä vuosina olleet esimerkiksi miljoonan euron tuki Lappeenrannan–Lahden teknillinen yliopisto LUTin varainhankintaan sekä monivuotiset professuurien rahoitukset. EkspSäätiö on ollut mukana myös merkittävissä ympäristöhankkeissa, kuten Rautjärven Hiitolanjoen ennallistamisessa.

Säätiön kotipaikka on Lappeenranta, ja sen verkkosivujen kautta voi hakea avustuksia ympäri vuoden.

## Lähteet

## Aiheesta muualla

* Viralliset kotisivut
Pimeys laskeutuu

**Pimeys laskeutuu** () on Frank Perettin kristillinen jännitys-, kauhu- ja fantasiaromaani vuodelta 1986.

Tarina sijoittuu pieneen fiktiiviseen Ashtonin yliopistokaupunkiin. Romaanin teemana on hengellinen sodankäynti, kun demoniset voimat pyrkivät saamaan yhteisön hallintaansa. Peretti kirjoitti romaanille myöhemmin jatko-osan *Isku pimeyteen* (Piercing the Darkness, 1989).

Romaani on sijalla 34 *[[Christianity Today]]* -lehden vuonna 2006 laatimassa listassa viidestäkymmenestä merkittävimmästä kirjasta, jotka ovat muovanneet evankelikaaleja.

## Suomennos
**Pimeys laskeutuu*. Suomentanut Päivi Lankinen. Aika, 1999 
## Lähteet
Sääksjärvi (Varkaus)

**Sääksjärvi** on rantaviivaltaan polveileva metsäjärvi Varkaudessa Pohjois-Savossa. Järven pohjoisin osa sijaitsee Leppävirralla ja koillisin kolkka Heinävedellä Pohjois-Karjalan maakunnassa. Sääksjärven pinta-ala on 1,3 neliökilometriä. Etäisyys Kuopiosta on 68 kilometriä eteläkaakkoon.

## Maantiede
Sääksjärven mutkaisen rantaviivan pituus on 15&nbsp;702 metriä. Järven kohdalla kulkee lännestä itään rautatie, joka ylittää järven kahdesta kohtaa. Rautatie erottaa järven eteläisimmän osan (Tervaruukinlahti) pääaltaasta ja idässä puolestaan itäisimmän osan (Lylynlahti) pääaltaasta. Järven läntisin lahti on matala Tulilahti ja pohjoisin lahti on Taipalelahti. Sääksjärven pohja on melko epätasainen ja vähintään kymmenen metriä syviä alueita on useita. Noin viidesosa järvestä on vähintään kuusi metriä syvä ja seitsemisen hehtaaria ulottuu vähintään kymmenen metrin syvyyteen. Syvin piste, lähes 18 metriä, sijaitsee pohjoisosassa Varkauden ja Leppävirran rajalla. Karttaan nimettyjä niemiä ovat itärannan Älyttömänniemi ja sen pohjoispuolinen Sääksniemi.

Sääksjärven saariluku on kahdeksan. Saaret ovat yli aarin mutta alle hehtaarin laajuisia. Niiden yhteenlaskettu pinta-ala on noin 1,1 hehtaaria. Järven pohjoisilla rannoilla on joitakin pientaloja. Lylynlahden etelärannalla kohoavan Sääksvuoren laki on noin 165 metriä merenpinnan yläpuolella, eli lähes 60 metriä järvenpintaa ylempänä.

Sääksjärvi laskee Vääränjokea pohjoiseen Vääränjärveen (104,9 metriä merenpinnan yläpuolella). Leppävirran ja Heinäveden kuntaraja kulkee jokea pitkin. Sääksjärven ja Vääränjärven välinen etäisyys on noin 350 metriä.

Sääksjärven vesitilavuus on 4&nbsp;805&nbsp;000 kuutiometriä. Ekologinen tila on hyvä.

Sääksjärvi (04.273.1.210) kuuluu Suvasveden alueeseen (04.273), joka on kolmannen jakovaiheen vesistö Vuoksen vesistössä (04). Toinen jakovaihe on Kallaveden alaosan alue (04.27) ja ensimmäinen jakovaihe on Haukiveden–Kallaveden alue (04.2). Sääksjärvi on viidenneksi laajin Suvasveden alueen 304:stä vakavedestä.

## Lähteet
Aira Kauhanen

**Aira Irene Kauhanen** (3. kesäkuuta 1901 – 24. maaliskuuta 1989) oli suomalainen näyttelijä.

## Ura
Kauhanen sai alaansa liittyvää opetusta Aino Mattilalta, Antti Sovijärveltä, Olavi Nybergiltä ja Toivo Niskaselta. Hän työskenteli kiinnitettynä näyttelijänä Kuopion Työväen Teatterissa 1922–1940 ja sen seuraajassa Kuopion Yhteisteatterissa 1940–1965. Hänen teatteriroolejaan olivat Kristiina (*[[Gabriel, tule takaisin]]*), Miina (*[[Miehen kylkiluu]]*), Karoliina (*[[Kultainen vasikka (näytelmä)|Kultainen vasikka]]*), Riikka (*[[Tohvelisankarin rouva]]*), Telefooni-Sandra (*[[Niskavuori|Niskavuori-näytelmät]]*), Töyryn emäntä (*Täällä Pohjantähden alla*), Juurakon Hulda sekä lukuisat muut.

Kauhasella oli uransa varrella useita luottamustehtäviä, kuten Kuopion Työväen Teatterin johtokunnan johtaja 1924–1940. Hän oli mukana perustamassa Kuopion teatterikerhoa.

Kauhanen näytteli sivuroolin Risto Linnuksen ja Sina Kujansuun ohjaamassa 1930-luvulle sijoittuvassa televisiotuotannossa *Valmistumisen aika* (1978).

## Lähteet
*
*
*
*
*

### Viitteet
Liquid Glass

**Liquid Glass** on graafinen käyttöliittymä, jonka Apple on kehittänyt yhtenäiseksi visuaaliseksi teemaksi iOS-, iPadOS-, macOS-, watchOS-, tvOS- ja visionOS-käyttöjärjestelmissä. Se julkistettiin 9. kesäkuuta 2025 7. vuosittaisessa Worldwide Developers Conference (WWDC) -konferenssissa. Liquid Glass on edeltäjäänsä sujuvampi ja lasimaisempi käyttöliittymä, joka otetaan käyttöön iOS-, iPadOS-, macOS-, tvOS- ja visionOS 26:ssa.

## Lähteet
Komatsu Forest

**Komatsu Forest AB** on ruotsalainen Uumajassa vuonna 1961 Umeå Mekaniska -nimellä perustettu konepajayritys, joka valmistaa metsäkoneita ja -välineitä. Yhtiö on yksi maailman suurimmista metsäkoneiden valmistajista ja on ollut osa japanilaista monikansallista Komatsu- konsernia vuodesta 2004.

Komatsu Forest rakennutti vuosina 2019–2021 Ruotsin Uumajaan suuren tuotanto- ja toimistotilakompleksin, jossa on kaksi kerrosta tuotantotilaa ja kuusi kerrosta toimistotilaa. Rakennuksen lattian pinta-ala on noin neljä hehtaaria.

Yritys oli vuosina 1961–1986 itsenäinen nimellä Umeå Mekaniska, kunnes se myytiin Valmetille ja myöhemmin Sisulle. Vuosina 1997–2002 se oli osa Partekia, kunnes se hajotettiin ja metsäkonetoiminta myytiin japanilaiselle Komatsulle. Suomen-yhtiö on nykyään Komatsu Forest Oy.
## Lähteet
Eyzin-Pinet

**Eyzin-Pinet** on kunta itäisessä Ranskassa Isèren departementissa Auvergne-Rhône-Alpesin alueella. Se sijaitsee Gèrejoen varrella, noin 45 kilometriä Lyonin kaupungista etelään.

Eyzin-Pinetillä on pitkä historia. Vuonna 1080 kylä tunnettiin nimellä Aysinis-Pineto, josta se on ajan saatossa saanut nykyisen muotonsa. Kylää suojaamassa on ollut jo 1000-luvulla linnoitettu Pinetin linna, josta on enää jäljellä vartiotorni, La tour de Pinet, sekä osia sen muurista.

1300- ja 1400-luvuilta peräisin oleva Château de Monfort on yksityiskäytössä. Se on vanha linnoitettu talo, joka kuului Pinetin linnalle. Château de Monfort on kokenut lukuisia muutoksia vuosisatojen aikana, ja se ryöstettiin 27. heinäkuuta 1789 Ranskan suuren vallankumouksen aikana. Nykyiset omistajat ovat tehneet linnaan laajoja restaurointitöitä.

Kunnan keskustassa oleva Notre Damen kirkko rakennettiin vuosina 1868-1874. Rakentamiseen osallistui yli sata alueen työläistä.

## Lähteet

## Aiheesta muualla
KDevelop

**KDevelop** on ohjelmointiympäristö, joka toimii useilla alustoilla ja tukee useita kieliä. KDevelopin kehittäjä on KDE Project, ja alkuperäinen tarkoitus on KDE-projektin käyttöön, mutta käyttömahdollisuudet eivät rajoitu tähän.

KDevelop tukee parsereita useille kielille ja se on laajennettavissa lisäosilla. Ominaisuuksia ovat muun muassa lähdekoodin muokkaus, käyttöliittymän suunnittelu, ohjelmakoodin täydennys, Doxygen-tuki ja versionhallintajärjestelmien tuki. KDevelop tukee Clang-kääntäjää versiosta 5 ja tukee GCC-kääntäjää sekä GNU Debuggeria. Projektikonfiguraatiossa on tuki GNU Automake, CMake ja Apache Ant -projekteille.

## Historia
KDevelopin versio 0.1 julkaistiin syyskuussa 1998 ja versio 1.0 julkaistiin joulukuussa 1999. KDevelopin uudelleenkirjoituksesta kerrotiin vuonna 2001, jolloin tavoite oli parempi modulaarisuus. Tekstin muokkaus perustuu KWrite-ohjelmalle ja dokumentaation selaaminen KHTML:lle.

## Lähteet
Men Boxing

**Men Boxing** on vuonna 1891 ilmestynyt yhdysvaltalainen mustavalkoinen lyhytelokuva.  Elokuvan tuottivat, ohjasivat ja kuvasivat William Kennedy Dickson ja William Heise Thomas Edisonin yritykselle. Elokuvassa esiintyvät kaksi Edisonin työntekijää, jotka teeskentelevät sparraavansa nyrkkeilykehässä nyrkkeilyhanskat kädessään.  

## Tuotanto
Men Boxingin tuotti Thomas Edisonin omistama Edison Manufacturing Company. Elokuva kuvattiin touko-kesäkuun 1891 välisenä aikana Edison Laboratory Photographic Buildingissa West Orangessa, New Jerseyssä. Elokuvan tuottivat, ohjasivat ja kuvasivat William Kennedy Dickson ja William Heise. Men Boxingin pituus on 30 ruudun sekuntivauhdilla 5 sekuntia. Elokuva oli tarkoitettu näytettäväksi kinetoskoopin avulla.

## Nykytilanne
Elokuvaa ei koskaan näytetty julkisesti. Men Boxingin iän vuoksi sen tekijänoikeudet ovat nykyään vanhentuneet, ja se on vapaasti katsottavissa internetistä. Elokuvan kopioita säilytetään Yhdysvaltain kongressin kirjastossa ja sen voi katsoa heidän American Memory -sivustoltaan. Elokuva on osana Kongressin kirjaston Gordon Hendricks kokoelmaa. 

## Katso myös
*Glenroy Bros., (no. 2), vuonna 1894 julkaistu elokuva, jossa Glenroy veljekset nyrkkeilee koomisesti, ja jonka myös ohjasi William Kennedy Dickson
*The Boxing Cats (Prof. Welton's), vuonna 1894 julkaistu elokuva, jossa ”nyrkkeilevät” kissat, ja jonka ohjasivat myös William Kennedy Dickson ja William Heise

## Lähteet

## Aiheesta muualla

* 
*Men Boxing Kongressin kirjastossa 
*Men Boxing Youtubessa
Coyote vs. Acme

**Coyote vs. Acme** on vuonna 2026 ensi-iltansa saava yhdysvaltalainen komediaelokuva, jonka on ohjannut Dave Green ja käsikirjoittannut Samy Burch. Elokuvan näyttelijöihin kuuluvat John Cena, Will Forte ja Lana Condor.

## Näyttelijät

## Lähteet
Karjaa–Hanko-lähijunaliikenne

**Karjaan ja Hangon välinen lähijunaliikenne** on Raaseporin seutukunnan alueella toimivaa VR:n liikennöimää paikallisjunaliikennettä. Liikenne alkoi 8. tammikuuta 2024 Hangon radan sähköistyksen valmistuttua. Junavuoroja liikennöidään linjatunnuksella . Vuorotarjonta on arkisin seitsemän, viikonloppuisin kuusi vuoroa molempiin suuntiin. H-junan pysähdyspaikat ovat Dragsvik, Tammisaari, Skogby, Lappohja, Santala ja Hanko-Pohjoinen. Keskiviikkoisin, perjantaisin ja sunnuntaisin yksi iltavuoro liikennöidään Hangosta Helsinkiin ja vastaavasti yksi iltavuoro Helsingistä Hankoon. Suora yhteys Hangosta Helsinkiin lähtee Hangosta klo 20:10 ja yhteys Helsingistä Hankoon lähtee Helsingistä kello 20:53. Pysähdyspaikat Helsingin ja Karjaan välillä ovat Pasila, Leppävaara, Espoo, Kirkkonummi, Siuntio ja Inkoo. Helsingin ja Siuntion välillä junissa on kelvannut VR:n lipun lisäksi myös HSL-lippu huhtikuusta 2024 eteenpäin. Linjalta on yhteys Helsingin ja Turun välisiin kaukojuniin Karjaan rautatieasemalta.

Hangon ja Helsingin välillä oli tarkoitus liikennöidä alusta alkaen kaksi päivittäistä vuoroa suuntaansa mutta radanvarren kunnat eivät ole osallistuneet näiden vuorojen rahoittamiseen koska vuorot eivät tue suoraan työmatkaliikennettä. Hallituksen myöntämän rahoituksen myötä toukokuusta 2026 alkaen suoria vuoroja on päivittäin kaksi molempiin suuntiin. 

## Historia
Ennen rataosan sähköistyksen valmistumista reittiä liikennöitiin kaukoliikenteen kiskobusseilla ja sähköistysurakan aikana korvaavilla linja-autoilla noin 2,5 vuotta vuosina 2021–2023.

Espoon kaupunkiratahankkeesta johtuvien ratatöiden katkaistua junaliikenteen rantaradalla kesällä 2025 viideksi viikoksi 25. kesäkuuta ja 27. heinäkuuta välisenä aikana Helsingin ja Hangon väliset H-junavuorot korvattiin Riihimäen ja Hangon välisillä junavuoroilla. Helsingin ja Hangon välisten H-junavuorojen tapaan Riihimäki–Hanko vuoroja ajettiin myös kerran päivässä molempiin suuntiin keskiviikkoisin, perjantaisin ja sunnuntaisin. H-junavuoro Riihimäeltä Hankoon lähti Riihimäeltä klo 10:15 ja paluuvuoro Hangosta Riihimäelle lähti Hangosta klo 17:30. Riihimäen ja Karjaan välillä junat pysähtyivät ainoastaan Suomen Rautatiemuseon laiturilla Hyvinkäällä. Väliaikainen yhteys osoittautui suosituksi ja kaikki junavuorot oli loppuun myyty jo kesäkuun loppuun mennessä.

## Lähteet
Lättäpiikkimonni

**Lättäpiikkimonni** (*Pylodictis olivaris*) on piikkimonneihin kuuluva kalalaji. Lajia tavataan makeista vesistä Pohjois-Amerikasta.

## Koko ja ulkonäkö
Lättäpiikkimonni on kookas kala, joka on useimmiten noin 100 cm pitkä. Suurimmillaan laji voi saavuttaa 155 cm:n pituuden ja 56 kg:n painon. Ruumiinrakenteeltaan lättäpiikkimonni on pitkänomainen ja kasvaessaan ruumis muuttuu tukevahkoksi ja litteä- sekä leveäpäiseksi. Kalan alaleuka on hieman yläleukaa pidempi, ja kuonossa on neljä viiksisäieparia. Lajin selkäevää seuraa rasvaevä. Peräevä on lyhyehkö ja pyrstöevä on pyöreähkö ja heikosti lovikärkinen. Lättäpiikkimonni on väriltään tumman harmahtavan- tai violetinruskea epämääräisin kuvioinnein ja vatsa on vaalea.

## Levinneisyys ja elintavat
Lättäpiikkimonnin luontainen levinneisyysalue ulottuu Isoiltajärviltä itään Yhdysvaltojen itärannikolle ja etelään Meksikon koillisosiin. Kalaa on lisäksi istutettu useisiin Yhdysvaltojen läntisiin osavaltioihin ja Kanadaan. Lajin elinympäristöä ovat hitaasti virtaavat joet, järvet ja tekojärvet. Nuoret kalat liikkuvat matalammissa vesissä kuin täysikasvuiset yksilöt. Lättäpiikkimonnit liikkuvat tavanomaisimmin yksin, ja ovat yöaktiivisia. Se on peto, joka syö kaloja sekä äyriäisiä ja erityisesti nuoret yksilöt hyönteisiä. Kalan lisääntymiskausi on toukokuusta elokuulle ja laji kutee esimerkiksi kvienkoloihin, jokitörmien luoliin tai veteen kaatuneisiin puunrunkoihin.

Lättäpiikkimonnia kalastetaan kaupallisesti ja se on suuren kokonsa vuoksi myös suosittu vapaa-ajankalastuksen kohde. 

## Lähteet
Sonja Koski

**Sonja Elena Koski** (14. joulukuuta 1973 Helsinki – 16. maaliskuuta 2025 Helsinki) oli suomalainen biologi, kädellistutkija ja tietokirjailija. Hän oli yksi Suomen harvoja evoluutioantropologeja. 

Koski valmistui ylioppilaaksi Kallion lukiosta vuonna 1992. Hän opiskeli eläinfysiologiaa Helsingin yliopistossa, josta siirtyi opiskelijavaihdossa Leidenin yliopistoon. Vaihdossa hän tutki testosteronin vaikutusta sepelkyyhkyurosten ääneen ja pariutumiskäytökseen sekä mahdollisuutta tunnistaa lisääntymiskykyisin uros ääntelystä. Kiinnostus kädellistutkimukseen heräsi, kun hän päätyi lukemaan tutkijakollegansa väitöskirjaa ja kuuli Utrechtin yliopiston apinatutkimuksista. Kerrottuaan kiinnostuksestaan alaan, hänet kutsuttiin mukaan Sumatralle suuntautuneeseen tutkimushankkeeseen vuonna 1998. Tutkimuksen myötä hän julkaisi Helsingin yliopistossa gradunsa lehtiapinoiden kommunikaatiosta. Väitöskirjatutkimuksensa hän toteutti Utrechtin yliopistolle tutkimalla simpanssien konflikteja Arnhemin eläintarhassa. Sittemmin hän teki opetustyötä vuosien ajan Cambridgen ja Zürichin yliopistoissa. Hän sai biologisen antropologian dosentin arvon vuonna 2016 Helsingin yliopistolta. 

Suomeen palattuaan Koski siirtyi tutkimaan hevosten käyttäytymistä, koska ala työllisti paremmin kuin apinatutkimus. Hän johti Koneen säätiön rahoittamaa *Yhteistyötä yli lajirajan* -tutkimushanketta, joka käsitteli ihmisen ja hevosen välistä suhdetta. Hän oli Suomen Ratsastajainliiton hevosten hyvinvointityöryhmän jäsen vuonna 2023.

Kosken tietokirja *Simpanssi sisällämme* julkaistiin hänen kuolemansa jälkeen.

## Teos
*

## Lähteet
Sønderholm

**Sønderholm** on taajama Aalborgin kunnassa Tanskassa. Taajamassa oli 879 asukasta vuoden 2025 alussa.

## Väestökehitys

## Lähteet

## Aiheesta muualla
Skipper Clement

**Skipper Clement** (synt. **Klemen Andersen**; 13. marraskuuta 1485 Vedsted – 9. kesäkuuta 1536 Viborg) oli tanskalainen kapinajohtaja, joka tuki syrjäytettyä kuningasta Kristian II:ta. Kreivisodan aikana syyskuussa 1534 hän nousi maihin Aalborgissa, otti kaupungin haltuunsa ja nostatti paikallisia talonpoikia ja käsityöläisiä kapinaan. Marraskuun alussa hän kärsi tappion Randersissa, ja joulukuussa hän jäi Johan Rantzausin joukkojen vangiksi. Hänet mestattiin Viborgissa syyskuussa 1536.
## Lähteet

## Aiheesta muualla
Grazin koulusurma

**BORG Dreierschützengasse -lukiossa Itävallan Grazissa tapahtui ammuskelu** tiistaina 10. kesäkuuta 2025. Ampumisessa kuoli yksitoista ihmistä, mukaan lukien epäilty ampuja itse.

## Epäilty
Poliisin mukaan epäilty ampuja oli 21-vuotias mies, jolla oli voimassa oleva ampuma-aselupa, ja ammuskelussa käytetyt kaksi asetta, pistooli ja haulikko, olivat hänen laillisesti omistamiaan. Sisäministeri Gerhard Karnelin mukaan kyseessä oli koulun entinen oppilas, joka ei koskaan valmistunut koulusta.

## Reaktioita
Itävallan liittokansleri Christian Stocker julisti Itävaltaan kolmen päivän suruajan. Stocker kuvaili ammuskelua kansalliseksi tragediaksi ja esitti surunvalittelunsa uhrien perheille.

## Lähteet
Arkhon Aigeiralainen

**Arkhon Aigeiralainen** (, ; 200/100-luku eaa.) oli antiikin kreikkalainen valtiomies, joka oli kotoisin Aigeirasta. Polybioksen mukaan hän oli yksi niistä, jotka puolustivat Akhaian liiton toimia Spartaa kohtaan Caecilius Metellukselle vuonna 185 eaa. Hän oli myös yksi akhaialaisten lähettiläistä, jotka lähetettiin ptolemaiosten luokse Egyptiin vuonna 168 eaa. Hän on mahdollisesti sama henkilö kuin Arkhon, Ksenarkhoksen veli, jonka Livius mainitsee.

## Lähteet
Arkhon

**Arkhon** (, ”Johtaja”, ”Hallitsija"; ) voi viitata seuraaviin:

* arkontti, virka antiikin Ateenassa ja muualla
* Arkhon Aigeiralainen (200/100-luku eaa.), valtiomies Akhaian liitossa
* Arkhon Pellalainen (k. 321 eaa.), sotilas

* *[[Archon (suku)|Archon]]*, perhossuku
* *[[Archon (videopeli)|Archon: The Light and the Dark]]*, videopeli
Kallikrates

**Kallikrates** (, ) voi viitata seuraaviin:

* Kallikrates (400-luku eaa.), arkkitehti
* Kallikrates (300-luku eaa.), puhuja
* Kallikrates (300-luku eaa.), komediakirjailija
* Kallikrates (200-luku), historioitsija
* Kallikrates Leontionlainen (200-luku–149 eaa.), valtiomies Akhaian liitossa
* Kallikrates Samoslainen (toimi 270–250 eaa.), laivaston komentaja ptolemaiosten palveluksessa
* Kallikrates Spartalainen (k. 479 eaa.), sotilas
* Kallikrates Spartalainen, kuvanveistäjä
* Kallikrates-suunnitelma, Kreikassa vuonna 2011 toteutettu aluehallintouudistus

* Kallippos Syrakusalainen, joissakin lähteissä Kallikrates, Platonin oppilas ja Dionin murhaaja
Kerää nyt, pura myöhemmin

**Kerää nyt, pura myöhemmin** ()  on valvontastrategia, joka perustuu salatun datan keräämiseen ja säilyttämiseen tulevaa purkamista varten. Strategiassa odotetaan salauksenpurkuteknologian läpimurtoa, joka tekisi datasta luettavaa. Hypoteettista hetkeä kutsutaan Y2Q:ksi (viittaus Y2K:hon) tai Q-Dayksi.

Yleisin huolenaihe on kvanttitietokoneiden kehitys, joka voisi murtaa nykyiset vahvat salausalgoritmit. Tämä tekisi mahdolliseksi kaiken näillä algoritmeilla salatun datan purkamisen. 

Strategia on lisännyt painetta siirtyä kvanttiturvalliseen salaustekniikkaan. Vaikka nykyiset salausmenetelmät ovat vielä turvallisia, siirtymä on tärkeä, koska osa kerätystä tiedosta säilyy salassa pidettävänä vuosikymmeniä. Strategia on lisännyt painetta kehittää ja ottaa käyttöön kvanttiturvallisia salausmenetelmiä. Yhdysvallat antoi vuonna 2025 toimeenpanomääräyksen hallintovirastojen siirtymisestä kvanttiturvalliseen salaustekniikkaan määrätyssa aikataulussa.
## Katso myös
* Massavalvonta

## Huomautukset

## Lähteet

## Aiheesta muualla
*
Kossuthin piirikunta

**Kossuthin piirikunta** () on Yhdysvaltojen Iowan osavaltion pohjoisosassa sijaitseva piirikunta. Sen väkiluku oli 14&nbsp;828 vuonna 2020. Piirikunta on pinta-alaltaan Iowan suurin. Piirikunnan hallintokeskus on Algonan kaupunki, joka on myös piirikunnan suurin kunta. Kossuthin piirikunta on perustettu vuonna 1851, ja se on nimetty Lajos Kossuthin mukaan.

Piirikunta kattoi alun perin vain sen nykyisen alueen eteläisen osan. Vuonna 1857 piirikunnan pohjoispuolella sijainnut organisoimaton Bancroftin piirikunta liitettiin Kossuthin piirikuntaan, sillä sen alue koostui suurilta osin kosteikoista ja soista. Myöhemmät yritykset tehdä piirikunnan pohjoisosasta oma piirikuntansa epäonnistuivat.

## Väestö
Vuoden 2020 väestönlaskennassa Kossuthin piirikunnan asukasluku oli 14&nbsp;828. Arvion mukaan asukkaista valkoisia on 96,1&nbsp;%, mustia 1,1&nbsp;%, aasialaisia 0,6&nbsp;%, alkuperäisasukkaita 0,6&nbsp;% ja Tyynenmeren alkuperäisasukkaita 0,2&nbsp;%. Asukkaista 1,4&nbsp;% kuuluu kahteen tai useampaan rotuun. 4,3&nbsp;% asukkaista puhuu kotonaan jotain muuta kieltä kuin englantia ja 3,3&nbsp;% asukkaista on syntynyt ulkomailla.

## Lähteet

## Aiheesta muualla
Dickson Greeting

**Dickson Greeting** on vuonna 1891 ilmestynyt yhdysvaltalainen mustavalkoinen lyhytelokuva. Elokuva on William Kennedy Dicksonin ja William Heisen ohjaama, tuottama ja kuvaama Thomas Edisonin yritykselle. 

Dickson esittää elokuvassa olevaa miestä, joka siirtää hatun toiselta kädeltä toiselle kädelle. Dickson Greetingin esitettiin katsojille ensimmäistä kertaa 20. toukokuuta 1891 General Federation of Women's Clubissa, ja se oli yksi ensimmäisistä kerroista kun elokuva elokuva esitetään julkisesti.

## Tuotanto
Elokuvan tuotti Thomas Edisonin omistama Edison Manufacturing Company. Dickson Greeting kuvattiin toukokuussa 1891 Edison Laboratory Photographic Buildingissa West Orangessa, New Jerseyssä. Elokuvan ohjaajana, tuottajana ja kuvaajana toimi William Kennedy Dickson ja William Heise. Elokuvan pituus on 30 ruudun sekuntivauhdilla 3 sekuntia. Dickson Greeting oli tarkoitettu näytettäväksi kinetoskoopin avulla.

 

## Nykytilanne
Elokuvan iän vuoksi sen tekijänoikeudet ovat nykyään vanhentuneet, ja se on vapaasti katsottavissa internetistä. Dickson Greetingin kopioita säilytetään Yhdysvaltain kongressin kirjastossa ja sen voi katsoa heidän American Memory -sivustoltaan.

## Lähteet

## Aiheesta muualla

* 
*Dickson Greeting Kongressin kirjastossa 
*Dickson Greeting Youtubessa
Pillars of Eternity II: Deadfire

**Pillars of Eternity II: Deadfire** on Obsidian Entertainmentin kehittämä ja julkaisema roolipeli, joka on julkaistu vuonna  Linuxille, macOS:lle ja Windowsille.

## Vastaanotto
Peli sai IGN:n arvostelussa arvosanaksi 8.5/10. Pelin sanottiin olevan edeltäjäänsä parempi lähes joka suhteessa. Kehuja saivat muun muassa taistelu, tarinankerronta ja henkilöhahmoja määrittävät valinnat.

Peli sai GameSpotin arvostelussa arvosanaksi 8/10. Kehuja saivat tarinankerronta, pelimaailma ja taidesuunnittelu.

## Lähteet

## Aiheesta muualla
*
Meksikolainen seksikomedia

**Meksikolainen seksikomedia** () on elokuvagenre, joka yhdistelee eroottista huumoria, kabaree-ympäristöjä ja naiskehon esittämistä visuaalisena nautinnon kohteena.

Elokuvagenrelle on tyypillistä eroottinen huumori, naiskehon korostaminen ja viihteellinen kabareemaailma, jossa keskeisessä roolissa olivat seksuaaliset vihjaukset, kepeä romanssi ja värikäs musiikki. Elokuvat ammensivat vaikutteita 1970-luvun italialaisista seksikomedioista ja jatkoivat 1940–50-lukujen *rumberas*-elokuvien perinnettä, jotka nekin kuvasivat kabareiden maailmaa, tosin melodramaattisemmin ja vakavammalla otteella.

Meksikolainen seksikomedia sai alkunsa vuonna 1975 elokuvalla *Bellas de noche*, joka sijoittui Mexico Cityn keskustassa sijainneeseen entiseen kabareeseen nimeltä *Bombay*, myöhemmin tunnettu nimellä *Bar El Pirulí*. Elokuva perustui suosittuun teatterinäytelmään *Las ficheras*, mutta sensuurin vuoksi alkuperäistä nimeä ei voitu käyttää. Sen sijaan elokuvan nimi muokattiin viittaamaan Luis Buñuelin teokseen *[[Päiväperho]]* (*Belle de Jour*). Tämä elokuva avasi oven kokonaiselle elokuvalajityypille, joka tuli tunnetuksi nimellä ”cine de ficheras” eli ficheras-elokuvat.

Fichera-nimitys viittaa naiseen, joka työskentelee kabareessa tarjoamalla miehille seuraa juomien ja tanssien muodossa ja saa näistä palveluista maksun asiakkaiden antamien ”fichojen” eli poletin kaltaisten merkkien kautta. Tämän maailman keinotekoisuus, seksuaalinen lataus ja viihteellisyys vetosivat suureen yleisöön, vaikka genre kohtasikin runsaasti kritiikkiä moraalikäsitystensä vuoksi. Ficheras-elokuvat olivat silti keskeinen osa meksikolaista populaarikulttuuria erityisesti 1970- ja 1980-luvuilla.

Ficheras-elokuvien nousu liittyi läheisesti Meksikon poliittisiin muutoksiin. Presidentti Luis Echeverría Álvarezin hallintokaudella 1970-luvulla elokuvatuotantoa johti hänen veljensä Rodolfo Landa, ja painopiste oli taiteellisessa elokuvassa. Hänen seuraajansa José López Portillon kaudella elokuvatuotanto siirtyi yhä vahvemmin yksityiselle sektorille, kun presidentin sisar Margarita nimitettiin vastaamaan maan audiovisuaalisesta politiikasta. Tämä johti sellaisten elokuvien yleistymiseen, jotka olivat taloudellisesti tuottoisia mutta taiteellisesti vaatimattomampia, kuten ficheras-elokuvat.

Ficheras-elokuvien suosio hiipui 1980-luvun lopulla, mutta sen vaikutus meksikolaiseen elokuvahistoriaan jäi pysyväksi.

## Lähteet
Stratios

**Stratios** (, ) voi viitata seuraaviin:

* Stratios, yksi Zeuksen ja Areen epiteeteistä kreikkalaisessa mytologiassa
* Stratios, Klymenoksen poika kreikkalaisessa mytologiassa
* Stratios, Nestorin ja Anaksibian poika kreikkalaisessa mytologiassa
* Stratios (toimi 167 eaa.), lääkäri Eumenes II:n palveluksessa
* Stratios Tritaialainen (100-luku eaa.), valtiomies Akhaian liitossa
Stratios Tritaialainen

**Stratios Tritaialainen** (, ; 100-luku eaa.) oli antiikin kreikkalainen valtiomies, joka oli kotoisin Tritaiasta. Polybioksen mukaan hän oli yksi Akhaian liiton edustajista, jotka kokoontuivat neuvottelemaan siitä, mitä linjaa tulisi noudattaa, kun sota Makedonian Perseuksen ja Rooman välillä puhkesi vuonna 169 eaa. Vaikka hänen mielipiteensä olivat Rooman vastaisia, hän kehotti maanmiehiään pidättäytymään ryhtymästä mihinkään aktiivisiin toimiin tasavaltaa vastaan.

Stratios oli yksi niistä akhaialaisista, jotka vietiin Polybioksen tavoin panttivankina Italiaan vuonna 167 eaa. odottamaan senaatin päätöstä, ja hänen maanmiehiensä vuonna 160 eaa. lähettämän lähetystön päätarkoituksena oli saada hänet ja Polybios vapautetuiksi. Hänet vapautettiin kuitenkin vasta paljon myöhemmin, minkä jälkeen hän palasi kotimaahansa ja asettui sieltä käsin vahvasti tukemaan Rooman vaikutusvaltaa sekä vastustamaan Kritolaoksen ja Diaioksen tuhoisia neuvoja.

## Lähteet
Miguel Uribe Turbay

**Miguel Uribe Turbay** (s. 28. tammikuuta 1986 Bogotá, Kolumbia – 11. elokuuta 2025) oli kolumbialainen poliitikko ja senaattori. Hän joutui salamurhayrityksen kohteeksi 7. kesäkuuta 2025. Uribe Turbay tavoitteli edustamansa puolueen presidenttiehdokkuutta vuoden 2026 presidentinvaaleissa. Hän kuoli kahden kuukauden kuluttua.

Uribe Turbay edusti oikeistopuoluetta Demokraattinen keskusta (Centro Democrático). Hänen äidinisänsä oli Julio César Turbay Ayala, joka oli Kolumbian presidentti vuosina 1978–1982. Hänen äitinsä oli toimittaja  Diana Turbay, jonka huumeparoni Pablo Escobar sieppasi ja joka kuoli vuonna 1991 epäonnistuneessa vapauttamisyrityksessä.

Uribe Turbayta ammuttiin 7. kesäkuuta 2025 kampanjatilaisuudessa Bogotássa. Takaapäin ammutut luodit osuivat häntä päähän. Ampujaksi epäiltyä 15-vuotiasta nuorta pidetään palkkamurhaajana, joka ei tuntenut tilaajaa. Uribe Turbay leikattiin, mutta hänen tilansa oli kriittinen vielä tiistain 10. kesäkuuta tietojen mukaan.

Uribe Turbay vaivutettiin koomaan aivoverenvuodon vuoksi sunnuntaina 10. elokuuta 2025. Hän kuoli maanantaina 11. elokuuta.

## Lähteet

## Aiheesta muualla
Aina on toivoa

**Aina on toivoa** on Hannu Peltomaan ohjaama dokumenttielokuva vuodelta 2020.

Elokuva jatkaa vuoden 1971 dokumentin *[[Rantojen miehet]]* teemaa. Elokuva keskittyy Kalen tarinaan, joka oli yksi alkuperäisen dokumentin päähenkilöistä. Dokumentti kuvaa Kalen elämänvaiheita ja hänen kokemuksiaan alkoholiriippuvuudesta sekä siitä, miten hän on pyrkinyt muuttamaan elämäänsä. Elokuva käsittelee addiktioon liittyviä haasteita ja mahdollisuuksia palata normaaliin arkeen.

## Lähteet